Christina Aguilera (ալբոմ)

Christina Aguilera, ամերիկացի երգչուհի Քրիստինա Ագիլերայի դեբյուտային ստուդիական ալբոմը՝ անվանված իր իսկ անունով։ Թողարկվել է 1999 թվականի օգոստոսի 24-ին։ Խտասկավառակում ընդգրկված են № 1 հիթ Genie in a Bottle-ը, ավելի ուշ հիթ դարձած What A Girl Wants, I Turn To You և Come On Over (All I Want Is You) սինգլերը, այնուհետև Մուլան մուլտֆիլմի սաունդթրեքը։ Ալբոմն օգնեց Քրիստինային ստանալ 3 Գրեմմի մրցանակ, որոնցից 2-ը «Լավագույն կանացի վոկալ աշխատանք» և «Լավագույն նոր արտիստ» անվանակարգերում։ Վաճառվեց ավելի քան 17 000 000 խտասկավառակ։

Տեղեկություններ ալբոմի մասին 
Obvious-ի վերջին տրեկը եղել է Ռոն Ֆեյրի իրավասության տակ, մինչև Քրիստինայի RCA Records պայմանագի ստորագրելը։

Ալբոմը գերազանցեց բոլոր սպասելիքները։ Արդեն ռելիզից հետո ալբոմը Billboard Top 200 չարտում զբաղեցրեց առաջին հորիզոնականը, այդ նույն ժամանակահատվածում Genie in a Bottle-ը Billboard Hot 100-ում շուրջ 5 շաբաթ պահպանում էր առաջին հորիզոնականը։ Առաջին շաբաթում վաճառվեց ալբոմի 250 000 օրինակ։

Նախատոնական շրջանում Christina Aguilera ալբոմը առաջին հորիզոնականում էր, իսկ վաճառքը կազմում էր արդեն 4 000 000 օրինակ։ Քրիստինա Ագիլերան դարձավ Ամերիկայի և ամբողջ աշխարհի ամենապահանջված և հայտնի աստղերից մեկը։

2000 թվականին Ագիլերան շարունակում էր իր ալբոմի գովազդը։ Ձայնագրող ընկերությունը հայտարարեց, որ Քրիստինայի համերգային շրջագայությունը կսկսվի հուլիս ամսից։ Այդ ժամանակ ալբոմը վեց անգամ դարձավ պլատինե։ Իսկ What A Girl Wants սինգլի հաջողությունները նպաստեցին ալբոմի վաճառքին։

Գրեմմի մրցանակ ստանալուց հետո Ագիլերան ցանկացավ թեթև փոփ-երաժշտությունից անցում կատարել ավելի լուրջ՝ R&B և հիփ-հոփ կատարումներին։ 2000 թվականի գարնանաը լույս տեսավ Ագիլերայի երրորդ սինգլը՝ I Turn To You-ն, որը ենթադրում էր ավելի լուրջ լսարան, սակայն երգը չարդարացրեց այդ սպասումները։ Չնայած դրան, Քրիստինա Ագիլերայի անունը անընդհատ հայտնվում էր թերթերում՝ Էմինեմի հետ ունեցած սկանդալի պատճառով։

2000 թվականի ամռանը լույս տեսավ Christina Aguilera ալբոմի չորրորդ և վերջին սինգլը՝ Come On Over֊ը (All I Want Is You)։ Տեսահոլովակում Քրիստինան համեստ կերպարից վերածվում է ավելի ազատամիտ կերպարի, նա իր մազերի փունջը ներկում է կարմիր գույնով։ Հանդիսատեսը տեսնում է, թե ինչպես Քրիստինան մեծացավ մեկ տարում։ Երգը ԱՄՆ-ում արդեն երրորդ անգամ զբաղեցրեց առաջին հորիզոնականը և նպաստեց ալոբմի 8-րդ պլատինե մրցանակի ձեռքբերմանը։

Ստեղծագործությունների ցանկ

Սինգլեր 
 «Reflection»
 Թողարկման ամսաթիվ։ հունիսի 2, 1998
 «Genie in a Bottle»
 Թողարկման ամսաթիվ։ հունիսի 22, 1999
  United World Chart - 1
  (Europe) - 7
 «What A Girl Wants»
 Թողարկման ամսաթիվ։ դեկտեմբերի 28, 1999
  United World Chart - 1
 «I Turn To You»
 Թողարկման ամսաթիվ։ 2000
  United World Chart - 3
 «Come On Over (All I Want Is You)»
 Թողարկման ամսաթիվ։ 2000
  United World Chart - 1

Չարտեր

Շաբաթական չարտեր

Ռելիզի պատմություն

Ծանոթագրություններ 

RCA Records ալբոմներ
Billboard 200 գլխավորած ալբոմներ